cyanic-selkie/wikianc huggingface dataset:
Góbíeyðimörkin
thumb|Kort. thumb|right|Góbíeyðimörkin. Mynd tekin í júlí 2000. Góbíeyðimörkin er stór eyðimörk í Asíu. Hún nær yfir hluta af norður- og norðvesturhéruðum Kína og suðurhluta Mongólíu. Eyðimörkin afmarkast af Altaifjöllum og graslöndum og steppum Mongólíu í norðri, af Hexi-skarði og Tíbethásléttunni í suðvestri og af sléttum í norðurhluta Kína í suðaustri.
Góbíeyðimörkin er þekkt í mannkynssögunni sem hluti af Mongólaveldinu og vegna þess að í henni eru margar mikilvægar borgir sem lágu við Silkiveginn. Hún er tæplega 1,3 milljón km2.
Mr. Peabody & Sherman (kvikmynd 2014)
Mr. Peabody & Sherman (enska: Mr. Peabody & Sherman) er bandarísk-kvikmynd frá árinu 2014. Hún byggir á sjónvarpsþættinum The Rocky and bullwinkle show frá 1960.
Snúningur jarðar
thumb|right|Hreyfimynd sem sýnir snúning jarðar Snúningur jarðar er snúningur jarðarinnar um öxul sinn eða jarðöxulinn. Jörðin snýst frá vestri til austurs eða rangsælis ef horft er á hana frá Pólstjörnunni. Þar sem öxullinn mætir yfirborði jarðar í norðri og suðri eru norðurpóll og suðurpóll jarðarinnar. Segulnorður og segulsuður eru punktar þar sem segulsvið jarðar vísar beint niður eða beint upp. Þessir punktar eru breytilegir og falla ekki saman við pólana.
Jörðin snýst einn hring miðað við sólina á um það bil 24 klukkustundum (einum sólarhring) en á 23 klukkustundum, 56 mínútum og 4 sekúndum ef miðað er við stjörnurnar. Með tímanum hægist eilítið á snúningi jarðarinnar vegna sjávarfallahröðunar sem tunglið veldur. Með atómklukku má þannig sjá að dagurinn í dag er um 1,7 millísekúndum lengri en hann var fyrir hundrað árum.
Cathy Cavadini
thumb Catherine Janet „Cathy“ Cavadini (f. 1961) er bandarískur leikari.
Listi yfir leiki barna
Þetta er listi yfir leiki barna í stafrófsröð:
Stefán Sigurður Guðmundsson
Stefán Sigurður Guðmundsson (f. 24. maí 1932 á Sauðárkróki, d. 10. september 2011) var alþingismaður fyrir Framsóknarflokkinn í Norðurlandskjördæmi vestra frá 1979 – 1999 og var stjórnarformaður Kaupfélags Skagfirðinga þegar hann lést.
Fjölskylda
Stefán er sonur Guðmundar Sveinssonar (11. mars 1893 – 19. október 1967) skrifstofustjóra og fulltrúa hjá Kaupfélagi Skagfirðinga og konu hans Dýrleifar Árnadóttur (4. júlí 1899 – 9. mars 1993) húsmóður. Kona hans var Hrafnhildur Stefánsdóttir (11. júní 1937 – 15. júlí 1998) verslunarmaður. Stefán hefur alla tíð verið búsettur á Sauðárkróki.
Ferill
Stefán lauk gagnfræðaprófi á Sauðárkróki 1949 og iðnskólapróf þar 1951. Hann fékk sveinsbréf í húsasmíði 1956 og lauk meistaraprófi í greininni 1959. Hann stofnaði ásamt fleirum Trésmiðjuna Borg hf. á Sauðárkróki 1963 og var framkvæmdastjóri hennar 1963-1971. Hann varð síðan framkvæmdastjóri Útgerðarfélags Skagfirðinga 1971 og gegndi því starfi til 1981.
Stefán var bæjarfulltrúi Framsóknarflokksins á Sauðárkróki 1966-1982. Hann var kjörinn á Alþingi árið 1979 og sat þar til 1999. Árið 1998 var hann kjörinn í sveitarstjórn Skagafjarðar og sat þar eitt kjörtímabil, til 2002.
Stefán hefur gegnt ýmsum trúnaðarstörfum. Hann var í stjórn Framkvæmdastofnunar ríkisins (síðar Byggðastofnunar) 1980-1987 og 1995 og formaður stjórnarinnar 1983-1987. Hann sat í stjórn Steinullarverksmiðjunnar hf. frá 1982 og hefur verið í stjórn Kaupfélags Skagfirðinga frá 1982. Í stjórn Fiskiðju Sauðárkróks hefur hann verið frá 1983. Einnig sat hann í stjórn Íslenskrar endurtryggingar 1988-1993.
Hrannar Björn Arnarsson
Hrannar Björn Arnarsson (f. 16. september 1967) er fyrrverandi Borgarfulltrúi Reykjavíkurlistans og aðstoðarmaður Jóhönnu Sigurðardóttur forsætisráðherra. Eiginkona Hrannars er Heiða Björg Hilmisdóttir, varaformaður Samfylkingarinnar og borgarfulltrúi í Reykjavík og eiga þau 4 börn. Hrannar Björn er sonur Kristínar Á. Ólafsdóttur stjórnmálakonu og söngkonu. Hrannar Björn er með MBA próf frá Háskóla Íslands.
Stjórnmálaferill
Hrannar Björn var formaður Æskulýðsfylkingar Alþýðubandalagsins í Reykjavík 1985, kosningastjóri Þjóðvaka 1995 og tók þátt í að stofna Grósku 1997, samtaka ungs félagshyggjufólks sem vildi sameina vinstrimenn, og sat í fyrstu stjórn hennar. Hrannar Björn var einn af frumkvöðlum Reykjavíkurlistans og stóð meðal annars ásamt fleirum að gerð skoðanakönnunar sem sýndi að sameinuð gætu félagshyggjuflokkar náð meirihluta. Hrannar Björn var kjörinn borgarfulltrúi Reykjavíkurlistans 1999-2002, sat í borgarráði og var formaður Umhverfis og heilbrigðisnefndar. Hann hefur einnig verið formaður og fulltrúi í ýmsum nefndum og stjórnum meðal annars formaður innflytjendaráðs (2007- 2010) og formaður stjórnar Vinnumálastofnunar ( 2007-2008). Hrannar Björn er varaformaður Þjóðvaka sem sameinaðist Samfylkingunni og er nú eitt aðildarfélaga hennar. Hann varð aðstoðarmaður Jóhönnu Sigurðardóttur árið 2007, þegar hún var félagsmálaráðherra, og fluttist með henni í forsætisráðuneytið eftir kosningar 2009. Hrannar Björn var ráðinn framkvæmdastjóri þingflokks jafnaðarmanna í Norðurlandaráði árið 2014. og starfaði þar til 2018.
Menntun og störf
Hrannar tók stúdentspróf frá MH 1988, nam hagnýta fjölmiðlun í Svíþjóð, viðskipti og rekstur við Endurmenntun HÍ og lauk MBA-námi 2008 við HÍ.
Hrannar stundaði ýmis sölustörf þar til hann varð sölustjóri Þjóðlífs ehf. 1988-1989 og eigin atvinnurekstur frá 1989-1999. Hann var markaðsstjóri Eddu útgáfu hf. 2002-2005, sölustjóri lausasölu og áskrifta hjá 365 miðlum og síðan forstöðumaður sölu hjá Mamma ehf. 2005-2006. Aðstoðarmaður félagsmálaráðherra, Jóhönnu Sigurðardóttur, 2007-2008 og fylgdi henni sem aðstoðarmaður þegar hún tók við sem forsætisráðherra 2009- 2013. Þá fór Hrannar Björn til þingflokks jafnaðarmanna í norðurlandaráði en starfar nú sem framkvæmdastjóri ADHD samtakanna Hann er í stjórn Almannaheilla og ADHD europe
Hrannar er formaður Norræna félagsins á íslandi frá 2019 en var áður formaður Norræna félagsina í Reykjavík. Hann hefur sinnt margvíslegum félagsstörfum, var forseti nemendafélags Menntaskólans í Hamrahlíð, fyrsti formaður félags framhaldsskólanema og formaður Útrásar, útvarpsfélags framhaldsskólanema. Hrannar hefur starfað innan skákhreyfingarinnar meðal annars sem forseti Skáksambands íslands.
Hrannar er kjörræðismaður Georgíu á íslandi frá 2020.
Tilvísanir
https://www.adhd.is/is/moya/news/hrannar-bjorn-arnarsson-radinn-framkvaemdastjori-adhd-samtakanna
Fullkomið firðrúm
Fullkomið firðrúm er firðrúm sem hefur þann eiginleika að sérhver Cauchyruna í því hefur markgildi sem einnig er í firðrúminu. Dæmi: Mengi rauntalna er fullkomið, en ekki mengi ræðra talna, því til er Cauchyruna af ræðum tölum sem hefur óræða tölu sem markgildi.
New Holland Ag
thumb|[[Þreskivél frá New Holland (CR960)]] thumb|New Holland TM 125 thumb|New Holland stórbaggavél New Holland er bandarískt fyrirtæki sem framleiðir landbúnaðar- og jarðvinnsluvélar. Það var stofnað í Pennsylvaníu árið 1895 og er í dag hluti af CNH Global.
Páll Dagbjartsson
Páll Dagbjartsson (f. 31. ágúst 1948) var skólastjóri í Varmahlíðarskóla til 2012.
Starfsferill
Kennari við Reykholtsskóla í Borgarfirði og Gagnfræðaskólann í Kópavogi á árunum 1969 til 1974. Varð skólastjóri í Varmahlíðarskóla 1974 og hefur verið það síðan ef undanskilin eru 2 ár, 1989-1991, þar sem hann var skólameistari við Framhaldsskólann á Laugum.
Pólitík
Sat tvisvar á Alþingi sem varamaður fyrir Sjálfstæðisflokkinn 1985. Sat í hreppsnefnd Seyluhrepps 1986-1990 og í sveitarstjórn sveitarfélagsins Skagafjarðar frá 2006-2010 fyrir Sjálfstæðisflokkinn.
Fjölskylda
Páll er giftur Helgu Friðbjörnsdóttur og eiga þau fjögur börn.
Bróðir Páls er Björn Dagbjartsson sem sat á Alþingi fyrir Sjálfstæðisflokkinn í Norðurlandskjördæmi eystra frá 1984 til 1987.
Helena
Helena getur átt við:
Jim Jefferies
Jim Jefferies er ástralskur uppistandari. Á meðal áhrifavalda Jefferies eru Richard Pryor og Eddie Murphy.
Pistoia
thumb|right|Dómkirkjan í Pistoia Pistoia er borg við rætur Appennínafjalla nyrst í Toskana. Íbúar eru um 90 þúsund. Borgin er höfuðstaður samnefndrar sýslu. Borgin var upphaflega rómverskar herbúðir í baráttu þeirra gegn Lígúrum. Austgotar eyddu borgina árið 406 en eftir endurbyggingu hennar varð hún hluti af Býsans-veldinu á Ítalíu Árið 1105 varð hún sjálfstætt borgríki. Borgin varð illa úti í borgarastyrjöldum gvelfa og gíbellína en tókst að halda sjálfstæði með því að leggja lag sitt til skiptis við Lucca og Flórens. Árið 1402 lenti borgin þó að lokum undir yfirráð Flórens og varð svo hluti af stórhertogadæminu Toskana.
Hinrik 4. Frakkakonungur
'''Hinrik 4. Frakkakonungur eða Hinrik 3. af Navarra''' (13. desember 1553 – 14. maí 1610) var konungur Navarra frá 1572 og konungur Frakklands frá 1589. Hann var fyrsti konungurinn af ætt Búrbóna sem var grein af ætt Kapetinga.
Konungur Navarra
Hinrik var sonur Jóhönnu 3., drottningar Navarra, og eiginmanns hennar, Antons hertoga af Vendôme, sem fékk titilinn Konungur Navarra þegar hann gekk að eiga Jóhönnu. Hún var eindreginn húgenotti og gerði kalvínisma að ríkistrú í Navarra en Antoine virðist ekki hafa haft mikla trúarsannfæringu því hann skipti hvað eftir annað um trúarbrögð. Hinrik var skírður til kaþólskrar trúar en alinn upp sem mótmælandi og hóf þátttöku í Frönsku trúarbragðastyrjöldunum á unglingsaldri.
Móðir Hinriks dó 9. júní 1572 og hann tók þá við völdum í Navarra (faðir hans hafði látist 1562). Áður en Jeanne dó hafði verið gengið frá samkomulagi um að Hinrik gengi að eiga Margréti af Valois, systur Karls 9. Frakkakonungs og dóttur Hinriks 2. og Katrínar af Medici. Brúðkaupið var haldið í París 19. ágúst um sumarið en þann 24. ágúst hófust Bartólómeusarvígin og leiðtogum húgenotta sem höfðu komið til borgarinnar til að vera við brúðkaupið var slátrað og í kjölfarið öllum mótmælendum sem til náðist í París. Hinrik skapp naumlega með hjálp konu sinnar og neyddist til að játa kaþólska trú. Hann var kyrrsettur við frönsku hirðina en snemma árs 1576 tókst honum að komast til Suður-Frakklands, þar sem hann afneitaði kaþólskunni og gerðist að nýju einn af leiðtogum húgenotta.
Árið 1584 dó Frans hertogi af Anjou, yngsti bróðir Hinriks 3., þáverandi Frakkakonungs. Samkvæmt þeim erfðalögum sem giltu um frönsku krúnuna áttu systur konungs og börn þeirra engan erfðarétt og svo vildi til að næsti erfingi að krúnunni var Hinrik Navarrakonungur, sem var afkomandi Loðvíks 9. Frakkakonungs í karllegg. En þar sem hann var húgenotti voru leiðtogar kaþólikka afar ósáttir og þetta hratt af stað nýrri lotu í Frönsku trúarbragðastyrjöldunum, sem hefur verið kölluð „stríð Hinrikanna þriggja“, það er að segja Hinriks Frakkakonungs, Hinriks Navarrakonungs og Hinriks hertoga af Guise, helsta herforingja kaþólikka, sem sjálfur er sagður hafa haft augastað á krúnunni. Um jólin 1588 leiddi Hinrik Frakkakonungur svo Hinrik hertoga og bróður hans, kardínálann af Guise, í gildru og lét lífverði sína drepa þá. Sjálfur var hann drepinn af launmorðingja 2. ágúst 1589.
Konungur Frakklands
Hinrik af Navarra varð þá konungur Frakklands en gekk ekki þrautalaust að ná völdum. Kaþólska bandalagið barðist af krafti á móti honum en það sem meðal annars háði baráttu þess var skortur á heppilegum valkosti í hásætið. Reynt var að lýsa föðurbróður Hinriks, Karl kardínála af Bourbon, konung en sá hængur var á að hann var fangi Hinriks. Þegar hann dó ári siðar studdu kaþólikkar Ísabellu Klöru Evgeníu, dóttur Filippusar 2. Spánarkonungs og Elísabetar af Valois, systur Hinriks 3., en það mætti mikilli mótstöðu því margir óttuðust aukin áhrif Spánverja. Hinrik tókst þó ekki að ná París á sitt vald. thumb|left|[[François Ravaillac ræðst að Hinrik 4.]] En 25. júlí 1593 afneitaði Hinrik kalvínismanum og gerðist kaþólikki til að tryggja sér stuðning þegna sinna. Húgenottar voru vitaskuld ósáttir við þá ákvörðun en sú saga hefur lengi verið sögð að Hinrik hafi sagt „París er þó alltaf einnar messu virði“. Hann var krýndur konungur Frakklands 27. febrúar 1594. Árið 1598 gaf hann út Nantes-tilskipunina sem tryggði mótmælendum trúfrelsi og batt þar með enda á borgarastyrjöldina.
Hinrik var vinsæll hjá þegnum sínum, sem kölluðu hann Hinrik mikla (Henri le Grand), Hinrik góða (Le bon roi Henri) eða græna glæsimennið (Le vert galant), sem vísar meðal annars til kvenhylli hans. Hann var líka hermannlegur, glaðvær, djarfur og hraustur, algjör andstæða við síðustu konungana af Valois-ætt, sem voru heilsuveilir, daufgerðir og stóðu í skugga móður sinnar, Katrínar af Medici. Hann hafði mikinn áhuga á velferð þegna sinna og var umburðarlyndur í trúmálum.
Þó átti Hinrik marga óvini og voru honum sýnd nokkur banatilræði. Á endanum var hann myrtur af kaþólskum trúarofstækismanni, François Ravaillac.
Hjónabönd
Páfi brást vel við ósk Hinriks og ógilti hjónaband hans og Margrétar. Í október árið 1600 gekk hann að eiga Maríu de'Medici, dóttur stórhertogans af Toskana. Hinrik var farinn að nálgast fimmtugt og bráðlá á að eignast erfingja. Á því varð heldur engin bið, sonurinn Loðvík fæddist ellefu mánuðum síðar og síðan fimm börn til viðbótar. Loðvík var aðeins átta ára þegar faðir hans var myrtur og var móðir hans gerð að ríkisstjóra.
Bank of America Tower (Miami)
Bank of America Tower áður CenTrust Tower er 47 hæða skrifstofubygging í Miami í Flórídafylki. Byggingin var byggð fyrir CenTrust Savings and Loans árið 1987 og er þriðja hæsta byggingin í Miami og reyndar Flórída einnig. Húsið er um 190 metra hátt og er þekkt fyrir vandaða kvöldlýsingu og tilþrifamikið þriggja glera lag.
Byggingin var hönnuð af I.M. Pei og er fyrirtækið Pei Cobb Freed & Partners skráð fyrir arkitekúrnum. Turninn samanstendur af tveimur mannvirkjum. Fyrst má nefna 10 hæða bílskúr sem borgin sjálf á og síðan 37 hæða skrifstofuhús sem er byggt ofan á bílskúrinn. Teikningarnar af turninum voru gerðar í febrúar 1980 og byrjað var á byggingu bílskúrsins í nóvember sama ár. Byggingarframkvæmdum við bílskúrinn lauk í febrúar 1983 en ekki var þó byrjað á byggingu turnsins fyrr en ári seinna. Í ágúst 1984, meðan turninn var enn í byggingu, kviknaði eldur á 9. hæð sem gerði það að verkum að byggingu hússins seinkaði um nokkrar vikur.
Í febrúar 1987, var framkvæmdum lokið við bygginguna. Hún innihélt þá meðal annars einu upphækkuðu neðanjarðar–lestastöðina í heiminum sem byggð er inni í skýjakljúf. En byggingin er ekki einungis augnakonfekt utan frá séð. Hún er vel skreytt að innan og greinilegt að innanhúsarkitektinn hefur ekki verið að spara sig. Á fyrstu hæð hússins má sjá grænan marmara og ellefta hæðin er t.d. skreytt með marmara og gulli og risastórum svölum. Í byggingunni er einnig að finna fyrsta flokks líkamsræktar–aðstöðu þar sem skáparnir eru úr mahónitr. Turninn er tengdur við James L. Knight miðstöðina með gangbraut.
Til gamans má geta þess að þak hússins var notað sem tökustaður í myndbandi sem hin fræga söngkona, Gloria Estefan, tók upp árið 1994 fyrir lagið Turn the Beat around. Einnig hefur sést móta fyrir byggingunni í sviðsmynd hjá The Tonight Show sem Jay Leno stjórnar með prýði.
Fashanar
Einkenni á tegundum þessarar ættar eru að þær fljúga lítið, eru breytilegar að stærð en gjarnan holdugar, með breiða, stutta vængi. Margar tegundir eru með spora aftan á leggnum. Karlfuglar hinna stærri tegunda eru oft mjög litskrúðugir. Dæmigerð fæða eru fræ, ásamt nokkrum skordýrum og berjum.
Þessi stóra ætt inniheldur nokkra flokka sem sumir samsvara sérstakri ættkvísl en aðrir eru lausleg flokkun tengdra ættkvísla.
Nýlegri flokkun
Eftirfarandi flokkun samkvæmt Kimball et al., 2021, var viðurkennd af International Ornithological Congress. Flokkar og undirættir eru byggðar á 4ðu útáfu af Howard and Moore Complete Checklist of the Birds of the World. Ættkvíslir utan flokka eru kallaðar incertae sedis (óviss flokkun).
Sjókort
thumb|right|Bandarískt hafnarkort frá Puerto Rico. Sjókort eru kort sem sýna hafsvæði og eru ætluð sjófarendum til að sigla eftir. Þau sýna þannig oftast dýptarpunkta eða dýptarlínur, siglingaljós (vita og baujur), hættuleg sker og boða. Þau sýna líka kennileiti við strandlengjuna, svo sem hafnir, brýr og algeng mið í landi.
Lilja Nótt Þórarinsdóttir
Lilja Nótt Þórarinsdóttir (6. júní 1979) er íslensk leikkona. Hún útskrifaðist úr leiklistardeild LHÍ 2009.
Kvikmyndir
Lilja Nótt hefur leikið í eftirfarandi kvikmyndum:
Félag eldri borgara Borgarfirði eystra
Félag eldri borgara Borgarfirði eystra er innan Landssambands eldri borgara
1337
Árið 1337 (MCCCXXXVII í rómverskum tölum)
Á Íslandi
Fædd
Dáin
Erlendis
thumb|right|[[Frakkland í Hundrað ára stríðinu. {{legend|#FFFF80|Yfirráðasvæði Frakklandskonungs}} {{legend|#B2B2B2|Yfirráðasvæði Englandskonungs}} {{legend|#868686|Yfirráðasvæði hertogans af Búrgund}}]]
Fædd
Dáin
Miðgarður (félagsheimili)
Í Miðgarði á Karlakórinn Heimir aðsetur sitt. Húsið var einnig notað til kennslu um skeið og þar hafa verið settar upp leiksýningar og haldnar ýmiss konar skemmtanir. Húsið var opnað að nýju eftir gagngerar endurbætur vorið 2009 og heitir nú Menningarhúsið Miðgarður. Í húsinu er Stefánsstofa, helguð Stefáni Íslandi.
Svaðilför í Surtsey
Svaðilför í Surtsey er sjöunda bókin í bókaflokknum um Ævintýri Tinna.
Söguþráður
Tinni sér á gönguferð sinni um hinar belgísku sveitir flugvél nauðlenda. Hann fer til þess aðstoða og veitir því eftirtekt að flugvélin hefur ekki neitt skrásetningarnúmer. Þegar hann nálgast flugvélina er hann skotinn af flugmanninum. Eftir að hafa náð bata á sjúkrahúsi greina lögreglumennirnir Skafti og Skapti Tinna frá því að önnur álíka flugvél hafi nauðlent á engi í Sussex á Englandi. Tinni ákveður að rannsaka þetta mál sjálfur.
Tinni tekur lest frá Brussel í áttina að ströndinni til Oostende og síðan ferju í áttina Dover á Englandi. Á meðan á siglingunni stendur er Tinni sakaður um árás og rán á samferðamanni sínum (sem er í raun meðlimur í glæpagenginu sem Tinni er kominn í kast við). Skafti og Skapti handtaka Tinna, en hann nær að flýja með því að handjárna þá báða við hvorn annan á meðan þeir eru sofandi.
Eftir komuna til Englands er Tinna rænt af glæpagenginu sem komu sökinni á hann. Þeir halda með hann að klettabrún, þar sem þeir ætla henda honum fyrir björg, en Tinna tekst að sleppa úr klóm þeirra með hjálp Tobba. Smátt og smátt berast böndin í rannsókninni að Dr. J.W. Müller sem, ásamt bílstjóra sínum, Ivan, er hluti af hópi peningafalsara. Leiðtogi þess hóps er Puschov, hið meinta fórnarlamb Tinna á ferjunni.
Tinna tekst tímabundið að koma böndum á hópinn (sem tekst þó að losna um síðir) og hringir í lögregluna með loftskeytatæki falsaranna, eftir að hafa horft á Skafta og Skapta óafvitandi vinna verðlaun í flugsýningarkeppni. Eftir mikið umsátur (þar sem Ranko handleggsbrotnar), næst að handsama peningafalsarana, og Tinni heldur aftur til lands þar sem górillan Ranko vekur athygli blaðamanna. Peningafölsurunum er komið fyrir í steininum en Ranko, sem er öllu friðsælli nú en áður, fær vist í dýragarði í Glasgow. Tinni ákveður að halda heim á leið í flugvél, en Skafti og Skapti, sem hafa nú sæst við Tinna, eru enn skelkaðir eftir síðustu flugferð og ákveða að fara heldur landleiðina.
Kevin Nealon
Kevin Nealon (f. 1953) er bandarískur leikari og uppistandari.
William (aðgreining)
William getur átt við eftirfarandi:
Nomos (félagsfræði)
Nomos er hugtak í félagsfræði sem vísar til hegðunar sem á sér stað vegna venju sem rekja má til félagslegrar mótunar eða jafnvel sögulegrar. Hugtakið er dregið af gríska orðinu νόμος sem þýðir lög og í þeim skilningi venjur og reglur sem fólk tekur sem sjálfsögðum hlut. Nomos stendur fyrir röð og reglu samfélagsins sem Peter L. Berger skilgreinir sem samspil milli einstaklinga og samfélagsins. Þannig getur nomos fallið undir trú, skoðun eða sjónarhorn það er að segja alla mannlega breytni innan samfélagsins.
Meese-skýrslan
Meese-skýrslan er skýrsla sem skilað var árið 1986 af rannsóknarnefnd um samfélagsleg áhrif kláms sem skipuð var af Dómsmálaráðuneyti Bandaríkjanna. Skýrslan sem var í daglegu tali nefnd í höfuð Edwin Meese, Dómsmálaráðherra Bandaríkjanna á síðara kjörtímabili Ronald Reagan (1985-88) sem skipaði nefndina árið 1985. Formlegur titill skýrslunnar er Final Report of the Attorney General's Commission on Pornography. Formaður nefndarinnar var Henry E. Hudson, aðstoðardómsmálaráðherra í Virginíu -fylkis, en Hudsan hafði meðal annars unnið sér það til frægðar að stofna „baráttusveit gegn klámi“ í Arlington-borg, og banna klám í borginni. Meðal annarra nefndarmanna var James Dobson, formaður Focus on the Family, samtaka sem veittu kristna hjónabands- og fjölskylduráðgjöf.
Mikilvægur hvati að skipun nefndarinnar var vaxandi áhyggjur af tengslum klámfíknar og ofbeldis á níunda áratugnum. Mikið safn klámefnis hafði meðal annars fundist við húsleit hjá John Hinckley Jr. sem reyndi að ráða Ronald Reagan af dögum 30 mars 1981.
Meese sagði að nefndin væri grundvölluð á þeirri hugmynd að „tilgangur lýðræðis felist ekki bara í því að stjórnmálakerfi þess starfi rétt, heldur einnig að stuðla að góðu lífi og góðu samfélagi.“  Nefndarmenn héldu fundi og ræddu við vitni, hagsmunaaðila og fórnarlömb kláms og klámiðnaðarins, heimsóttu klámbúllur víðsvegar um Bandaríkin. Rannsóknarvinna nefndarinnar tók ár, og skilaði nefndin að henni lokinni 1.960 blaðsíðna skýrslu, þar á meðal umfangsmikinn viðauka þar sem skráðir voru orð fyrir orð titlar tímarita og klámmynda. Meginniðurstaða skýrslunnar var sú að klám stuðlaði að ofbeldi og því ætti að meðhöndla það eins og hverja aðra félagslega ógn.
Viðbrögð
Aðrir gagnrýndi skýrsluna fyrir að enduróma afturhaldssamar hugmyndir, horfa framhjá ákvæðum stjórnarsrkár Bandaríkjanna um tjáningarfrelsi auk þess að byggja á vafasömum grunni. Gagnrýnendur héldu því hins vegar fram að nefndin hefði aðeins getað náð slíkri afgerandi niðurstöðu með því að hunsa yfirgnæfandi meirihluta félagsvísindamanna sem höfðu ekki getað sýnt fram á fylgni milli kláms og ofbeldis. Judith Becker, annar tveggja félagsvísindamanna í nefndinni, var útilokuð í niðurstöðum skýrslunnar. Innan nefndarinnar var ágreining um hvernig ætti að skilgreina fórnarlamb kláms. Hudson svaraði gagnrýninni með að segja félagsvísindin ónýtan mælikvarða á sjálfsvirðingu og mannlega reisn. Hann taldi velsæmið eitt krefjast þess að vanvirðandi myndir, svo sem þær „sem fela í sér líflausa hluti sem notaðir eru til að komast í kynfærum annarrar manneskju,“ væru bannaðir. Siðferðileg gildi væru æðri vísindalegum mælikvörðum. Barry Lynn, talsmaður borgararéttindasamtakanna ACLU, sagði að skýrslan væri „lítið annað en tepruskapur og siðferðislegar vandlætingar falið með félagsvísindalegu tungutaki.“
Ted Bundy-viðtalið
Eftir birtingu skýrslunnar bauð raðmorðinginn Ted Bundy, sjónvarpspredíkaranum James Dobson, sem var einn af nefndarmönnum, að taka við sig sjónvarpsviðtal. Viðtalið var tekið upp 24 janúar 1989, daginn áður en Bundy var tekinn af lífi. Viðtalið var hið fyrsta og eina sem Bundy veitti. Í viðtalinu sagði Bundy að lestur skýrslunnar hefði sannfært sig um að klámfíkn hefði ýtt undir ofbeldishneigð hans og glæpi. Þó sumir fræðimenn telji að Bundy hafi meint það sem hann sagði og að hann hafi horfst í augu við eigin klámfíkn, telja aðrir að þessi játning hans hafi ekki verið annað en tilraun til að varpa ábyrgðinni af eigin glæpum yfir á samfélagið.
Dobson taldi að játning Bundy sýndi fram á skaðleg áhrif kláms og kallaði í kjölfarið eftir því að Bundy yrði náðaður. Sala á Bundy-upptökunum öfluðu Dobson yfir 1 milljón bandaríkjadala í tekjur en rúmlega helmingur peninganna rann til baráttuhópa andstæðinga þungunarrofs og samtaka sem börðust gegn klámi.
Phyllostachys atrovaginata
Phyllostachys atrovaginata er skriðull bambus sem var fyrst lýst af Chi Son Chao og H.Y.Chou. Uppréttir stönglarnir mjókka nokkuð upp. Hann getur ilmað nokkuð í hlýju veðri og ef blöðin eru nudduð kröfturglega. Enska heitið "Incense Bamboo" er vegna ilmsins sem líkt hefur við sandalvið. Stönglarnir verða frekar breiðir miðað við hæð. Hámarks hæð er um 10m og ummál um 7sm. Þessi bambus vex á svæðum frá heittemprað belti til temprað belti og þolir vetrarhita niður að - 23°C (-10°F), verandi vetrarþolinn bambus. Eins og vatnabambus (P. heteroclada) er hann með loftæðar í rót og rótarstönglum sem gerir honum kleift að vaxa í vatnsmettuðum jarðvegi. Fræðiheitið Latína "atrovaginata" eða "dökk blaðslíður" er dregið af dökk grænum og djúp-rauðum lit stöngulslíðranna. Phyllostachys atrovaginata hefur oft áður verið skráð sem Phyllostachys congesta.
Nytjar
Ætir sprotar eru nýttir að vori af þessarri ræktuðu tegund, meðan stönglarnir eru nýttir eins og á öðrum bambustegundum.
1606
Atburðir
thumb|right|Breski sambandsfáninn var tekinn upp í tilefni af því að Skotland og England gengu í [[konungssamband þegar Jakob 6. Skotakonungur varð konungur Englands og Írlands.]]
Nathan Söderblom
Æviágrip
Nathan Söderblom fæddist í Trönö í Helsingjalandi árið 1866. Faðir hans, Jonas Söderblom, var prestur þar en fjölskyldan fluttist til Norrama þegar Nathan var barn og þar ólst hann upp. Jonas Söderblom var mótaður af norrænni vakningarkristni og hafði mikil áhrif á Nathan, sem átti síðar eftir að velja afmælisdag föður síns fyrir biskupsvígslu sína. Foreldrar Nathans höfðu vonast til þess að allir þrír synir sínir yrðu prestar, en Nathan var að endingu sá eini þeirra sem valdi þá starfsbraut.
Hann gekk í lærða skólann í Hudiksvall og útskrifaðist síðar sem stúdent úr Uppsalaháskóla árið 1883. Þremur árum síðar lauk hann filosofie kandidat-prófi við háskólann í hebresku, grísku og heimspeki. Söderblom lauk síðan embættisprófi í guðfræði árið 1892.
Söderblom dvaldist í tvö ár til viðbótar í Uppsölum eftir að hafa lokið námi. Árið 1894 gerðist hann prestur sænskumælandi safnaðar í París og sjómannaprestur í Dunkerque, Calais og Boulogne. Samhliða prestsstarfinu gekk Söderblom í Parísarháskóla og útskrifaðist þaðan árið 1901 með doktorspróf í guðfræði.
Að loknu doktorsprófi tók Söderblom við kennarastöðu í guðfræðilegum forspjallsvísindum við Uppsalaháskóla. Sem kennari við háskólann opnaði Söderblom námsskrána, sem áður hafði aðallega verið byggð á þýskri háskólaguðfræði, fyrir áhrifum að vestan, einkum frá hinum engilsaxneska heimi. Söderblom var jafnframt hlynntur frjálslyndum guðfræðikenningum Albrechts Ritschl og Adolfs von Harnack og var fylgjandi vísindalegu starfi rannsóknarguðfræðinnar. Samhliða kennslustörfum hélt Söderblom áfram að predika og varð þekktur fyrir fjörugar, alþýðlegar og látlausar predikanir.
Söderblom dvaldist í Leipzig frá 1912 til 1914 til þess að flytja fyrirlestra í trúarbragðasögu við háskóla borgarinnar en var óvænt kvaddur heim til Svíþjóðar árið 1914 til þess að taka við erkibiskupsdómi í Uppsölum. Útnefning Söderbloms í erkibiskupsstól kom flatt upp á marga þar sem hann hafði hlotið fæst atkvæði þeirra þriggja sem komu til greina í embættið. Gústaf 5. Svíakonungur, sem var mikill aðdáandi Söderbloms, var hins vegar ekki bundinn af atkvæðagreiðslunni og ákvað að útnefna hann engu að síður.
Sem erkibiskup Uppsala stóð Söderblom fyrir því að sænska kirkjuhandbókin var endurskoðuð eftir kirkjuþing árið 1917. Jafnframt lét hann endurskoða sænsku sálmabókina, sem hafði staðið óbreytt í um hundrað ár, og bætti meðal annars við í hana nokkrum sálmum eftir sjálfan sig.
Eftir konungafundinn í Malmö árið 1914 sammældust Norðurlöndin, auk hlutleysis í fyrri heimsstyrjöldinni, um að kirkjur ríkjanna skyldu auka samstarf sitt í andlegum málefnum. Söderblom gekk einna lengst fram til þess að rækta bandalag milli þjóðkirknanna og eftir að styrjöldinni lauk mælti Söderblom með því að kirkjur stríðsaðilanna gerðu með sér bandalög til þess að vernda heimsfriðinn án tillits til trúarlegra ágreiningsefna. Söderblom útnefndi sex sænska fulltrúa á heimskirkjuþing sem haldið var dagana 12. til 19. ágúst árið 1920 í Genf. Á kirkjuþinginu studdi Söderblom hugmyndir um að reynt yrði að stuðla að samheldni milli allra kristinna kirkjudeilda heims með því að kalla saman allsherjar kirkjuþing þeirra á næstu árum.
Alkirkjuþingið var að endingu haldið í boði Söderbloms í Stokkhólmi árið 1925. Þingið var opið öllum kirkjusöfnuðum sem kenndu sig við kristni en páfinn neitaði að senda kaþólska fulltrúa þar sem hann taldi að kirkjuleg sameining yrði að vera í undirgefni við páfadóminn.
Söderblom fór að þjást af hjartaveiki árin 1927-28. Hann lést úr henni þann 12. júlí árið 1931, einn dag eftir að hafa gengist undir skurðaðgerð. Söderblom var jarðsettur í Dómkirkjunni í Uppsölum við hlið Lárentíusar Petri, fyrsta lúterska erkibiskups Svíþjóðar.
Fjölskylduhagir
Áður en Söderblom fluttist til Frakklands árið 1894 gekk hann að eiga Önnu Forsell, dóttur skipstjóra frá Stokkhólmi og alsystur söngvarans Johns Forsell. Hjónin eignuðust tólf börn saman.
Arngrímur Jónsson lærði
Arngrímur Jónsson lærði (1568 – 27. júní 1648) var prestur og fræðimaður á Mel í Miðfirði og Hólum í Hjaltadal. Hann er einkum frægur fyrir rit sitt um Ísland, Crymogæa.
Arngrímur fæddist á Auðunarstöðum í Víðidal, sonur Jóns Jónssonar bónda þar og Ingibjargar Loftsdóttur, en flutti ungur til frænda síns, Guðbrands Þorlákssonar biskups á Hólum. Hann varð stúdent úr Hólaskóla 1585 og fór til náms í Kaupmannahafnarháskóla, kom aftur til Íslands 1589 og fékk þá konungsveitingu fyrir brauðinu Mel í Miðfirði en hafði þar aðstoðarprest og var sjálfur rektor á Hólum til 1594. Varð formlega skipaður aðstoðarmaður Guðbrands biskups af konungi árið 1596 og var eftir það viðloðandi Hóla þótt hann gengdi jafnframt prestsembættum í Skagafirði, lengst af á Mælifelli. Hann fór tvisvar til Kaupmannahafnar í erindum biskups. Guðbrandur fékk slag 1624 og lá rúmfastur eftir það. Hann lést 1627 og ári síðar fékk Arngrímur aftur veitingu fyrir Melstað og var prestur þar til dauðadags.
Arngrímur átti í miklum bréfaskiptum við Ole Worm og skrifaði mikið af lærðum ritum. Sérstaka eftirtekt hlutu rit hans um íslensk efni s.s. Brevis commentarius og Crymogæa. Crymogæa er fyrsta samfellda Íslandssagan, en átti upphaflega að vera lært svar við ritum erlendra manna um Ísland. Eftir Arngrím liggja einnig margar þýðingar á guðsorðabókum og sálmar.
Stungið hefur verið upp á því að skrif Arngríms gegn ritum erlendra höfunda um Ísland hafi verið hluti af því pólitíska valdatafli sem Danakonungur lék gegn Hansakaupmönnum á þeim tíma og leiddi á endanum til verslunareinokunar Dana, en rit Arngríms beindust gegn skrifum manna sem höfðu komið til Íslands í erindum verslunar Hansakaupmanna.
Fyrri kona Arngríms var Sólveig Gunnarsdóttir, sem kölluð var kvennablómi, dóttir Gunnars Gíslasonar klausturhaldara á Víðivöllum og Hólaráðsmanns. Hún dó 1627 og giftist Arngrímur þá Sigríði yngri (f. 1601), dóttur Bjarna Gamalíelssonar (Gamlasonar), sem var rektor Hólaskóla um skeið, heimilisprestur á Hólum og síðast prestur á Grenjaðarstað. Arngrímur átti alls 9 börn sem upp komust með konum sínum. Yngst þeirra var Hildur (1643 - 12. október 1725), móðir Páls Vídalín lögmanns.
Ritverk
Dr. Jakob Benediktsson gaf út öll latínurit Arngríms lærða í fræðilegri útgáfu á vegum Árnasafns í Kaupmannahöfn. Sum þeirra höfðu ekki verið prentuð áður: Í síðasta bindinu er doktorsritgerð Jakobs: Arngrímur Jónsson and his works, sem einnig kom út sem sérstök bók.
Košice
thumb|right|Myndir frá Košice.
Košice (slóvakíska: ; ; ungverska: Kassa; þýska: Kaschau; nýlatína: Cassovia) er næststærsta borg Slóvakíu, með um 240 þúsund íbúa (2018).
Košice stendur við ána Hornád við austurenda Slóvakísku málmfjallanna, á mörkun Karpatafjalla og Pannónísku sléttunnar. Miðja borgarinnar er í um 20 km fjarlægð frá landamærum Ungverjalands í suðri, 70 km frá Úkraínu í austri og 70 km frá Póllandi í norðri. Í næsta nágrenni eru Prešov, þriðja stærsta borg landsins (40 km vegalengd til norðurs); Miskolc í Ungverjalandi (90 km til suðvesturs) og Uzhhorod í Úkraínu (100 km til austurs). Næstu stórborgir eru Bratislava (440 km til vesturs), Búdapest (260 km til suðvesturs) og Kraká (260 km til norðurs).
Tenglar
Opinber vefsíða Košice
Félag eldri borgara Reyðarfirði
Félag eldri borgara Reyðarfirði er innan Landssambands eldri borgara
Koddaskel
Útlit/stærð
Geoduck sem nefnd hefur verið Koddaskel á íslensku finnst við Kyrrahafsströnd Kanada og Bandaríkjanna. Hún er á meðal sérstæðustu sjávarnytja í heiminum. Koddaskelin getur náð allt að 20 cm á lengd og 5,4 kg í þyngd. Hún grefur sig ofan í mölina á hafsbotninum þar sem hún nærist á smáum lífverum. Koddaskel hefur fót sem hún notar til að færa sig á milli staða. Koddaskeljarnar eru langlífar og elsta koddaskel sem skráð hefur verið í Kanada er talin hafa náð 168 ára aldri. Hægt er að meta aldur koddaskeljar með því að telja árhringina sem myndast á skelinni. Koddaskel er að meðaltali 195 mm að lengd.
Koddaskeljar eru þekktar fyrir sitt óvenjulega útlit, þar sem þær minna óneitanlega á getnaðarlim karlmanns, þar sem sogpípan liggur út úr skelinni. Sogpípuna notar koddaskelin við fæðuleit og losar sig síðan við sjóinn í gegnum hana. Ólíkt mörgum öðrum samlokum geta koddaskeljarnar ekki lokað samlokunni sinni.
Markaðir
Koddaskel er helst seld í Alaska, Washington, Oregon og í Bresku Kolumbíu. Skelin er mjög verðmæt. Kína og Hong Kong eru mikilvægustu markaðir Koddaskeljanna þar sem 95% af öllum útflutningi fer þangað. Þrátt fyrir að Koddaskeljarnar séu verðlagaðar 20$ á pundið í heimalandinu geta markaðirnir selt þær á 100 – 150$ á pundið við komu til landanna. Einnig fæst hærra verð fyrir lifandi Koddaskeljar.
Frá árinu 2011 hefur mikið dregið úr eftirspurn á japönskum markaði og má rekja það til hárrar verðlagningar. Talið er að markaðirnir í Kína eigi eftir að fara stækkandi.
Koddaskel sem afurð
Koddaskeljarnar eru hátt verðlagðar af veitingastöðum sem sjaldgæfur og dýr málsverður. Hún er með fínt og sætt kjöt með stökkri áferð sem gerir hana fullkomna til að borða hráa í réttum eins og t.d „crudo og sashimi“. Koddaskelin er einnig vinsæl í Asíu til suðu. Brothætt, stökk áferð aðskilur koddaskelina frá öðrum skeldýrum. Þegar koddaskelin er hrá þá hefur hún þessa stökka yfirbragð sem er mjög einstakt fyrir koddaskelina. Koddaskeljarnar eru taldar vera ástarlyf – sérstaklega í Kína.
Heimildir
ChefSteps. Fun facts for the geoduck aficioonado. Sótt af https://www.chefsteps.com/activities/cleaning-geoduck
Geoduck.(e.d). The Fishery. Sótt af http://www.geoduck.org/fishery.html#harves
Jón Már Halldórsson. (2004). Ég hef verið að lesa um sérkennilegt skeldýr sem heitir "geoduck á ensku. Hvað heitir það á íslensku og finnst það hér? Visindavefurinn. Sótt af https://www.visindavefur.is/svar.php?id=4654
Lina Tran. (2016). Everything you need to know about Geoducks. Eater. Sótt af https://www.eater.com/2016/7/17/11691958/what-is-geoduck
World Register of Marine Species. (e.d) Panopea generosa A.A Gould, 1850. Sótt af http://www.marinespecies.org/aphia.php?p=taxdetails&id=545994
Fon
Fon er níger-kongó mál talað af tveim milljónum manna í Benín. Það er mest talaða málið í Benín en í landinu eru töluð yfir 50 tungumál. Líkt og í öðrum Gbe málum er lítið um beygingar í málinu.
Ritmál
Ritmálið er byggt á latínu-stafrófinu en með þrjá aukastafi: eins konar ð, öfuga 3 eða lítið grískt epsílon og öfugt c.
Ritdæmi
GBETA GBƐ Ɔ BI TƆN EE ƉƆ XÓ DÓ ACƐ E GBƐTƆ ƉÓ KPODO SISI E ƉO NA ƉÓ N'I LƐ KPO WU E WEXWLE
Ee nyi ɖɔ hɛnnu ɖokpo mɛ ɔ, mɛ ɖokpoɖokpo ka do susu tɔn, bɔ acɛ ɖokpo ɔ wɛ mɛbi ɖo bo e ma sixu kan fɛn kpon é ɖi mɛɖesusi jijɛ, hwɛjijɔzinzan, kpodo fifa ni tiin nu wɛkɛ ɔ bi e ɔ, ...
Jeffrey
Jeffrey getur átt við eftirfarandi:
Molly Shannon
Molly Helen Shannon (f. 1964) er bandarískur gamanleikari.
Kúbverska karlalandsliðið í knattspyrnu
Kúbverska karlalandsliðið í knattspyrnu er er fulltrúi Kúbu í knattspyrnu og er stjórnað af Kúbverska knattspyrnusambandinu. Það hefur einungis tekið þátt á einu heimsmeistaramóti árið 1938, þar sem því tókst að komast í 8. liða úrslit.
Safari
Safari er vafri hannaður og markaðsettur af Apple Inc. Hann er byggður á WebKit kóðasafninu. Hann fylgir með stýrikerfunum macOS og iOS. Fyrsta útgáfa vafrans var gefin út sem prufuútgáfa 7. janúar 2003. Vafrinn er fjórði mest notaði vafri Bandaríkjanna, á eftir Internet Explorer, Mozilla Firefox og Google Chrome. Í janúar 2009 var markaðshlutdeildin af Safari 8,29%.
Saga og þróun
Þangað til 1997 voru Apple tölvur seldar með Netscape Navgator og Cyberdog. Internet Explorer var síðar seldur með stýrikerfinu Mac OS 8.1 í tengslum við fimm ára samning Apple og Microsoft. Á þessum tíma voru þrjár útgáfur af Internet Explorer gefnar út.
Vafrinn var fyrst gefin út fyrir Windows stýrikerfið 11. júní 2007 og vafrinn studdi Windows til ársins 2012 (þ.e. Windows XP, Vista og Windows 7).
Safari 1
7. janúar 2003 tilkynnti Steve Jobs að Apple hafi hannað sinn eigin vafra sem gengi undir nafninu Safari. Fyrsta stóra útgáfa vafrans var útgefin 23. júní 2003. Mac OS X 10.3 kom út með vafranum en Internet Explorer var enn seldur með stýrikerfinu.
Safari 2
Í apríl 2005 voru gallar lagfærðir í vafranum sem gerðu honum kleift að verða fyrsti vafrinn sem stóðst Acid2 prófið. Með tilkomu Mac OS X 10.4 varð Safari eini vafrinn sem fylgdi með stýrikerfinu.
Safari 3
9. janúar 2007 tilkynnti Steve Jobs að iPhone myndi nota farsímaútgáfu af Safari vafranum. 11. júní sama árs var vafrinn útgefinn fyrir Mac OS X 10.5, Windows XP og Windows Vista. Í Windows útgáfu vafrans leyndist galli sem leyfði farstjórnun vafrans, en Apple lagaði gallann þremur dögum síðar. Farsímaútgáfa vafrans fyrir iPhone var gefin út 29. júní 2007.
Gettu betur
Gettu betur er spurningakeppni íslenskra framhaldsskóla sem Ríkisútvarpið stendur fyrir árlega. Hver framhaldsskóli getur sent eitt lið í keppnina, sem skipað er þremur nemendum við skólann. Undankeppni fer fram í útvarpi og að henni lokinni halda átta lið áfram í útsláttarkeppni í sjónvarpinu.
Saga keppninnar
Keppnin var fyrst haldin árið 1986 og hefur farið fram árlega síðan þá. Keppnin hefur verið einn vinsælasti dagskrárliður Ríkisútvarpsins frá upphafi. Umsjónarmaður keppninnar frá 1991 til ársins 2012 var Andrés Indriðason og á eftir honum tók Elín Sveinsdóttir við því hlutverki. Núverandi umsjónarmaður keppninnar er Ragnar Eyþórsson.
Forkeppnin hefst í janúar ár hvert og fer fram í útvarpi. Að tveimur umferðum loknum eru átta lið eftir og heldur keppnin áfram í sjónvarpssal. Árið 2009 var metár í sögu Gettu betur. Þá tók alls 31 skóli þátt og hafa þeir aldrei verið fleiri.
Alls hafa níu skólar unnið keppnina og er Menntaskólinn í Reykjavík sá sigursælasti. Næst á eftir koma Menntaskólinn á Akureyri og Kvennaskólinn í Reykjavík með þrjá sigra hvor. Því næst er Verzlunarskóli Íslands með tvo sigra. Þeir eru einu skólarnir sem hafa unnið keppnina oftar en einu sinni.
Gettu betur fór ekki varhluta af Covid-19 faraldrinum. Allt stefndi í að úrslitin 2020 yrðu haldin án áhorfenda, en svo fór að hvort lið fékk að hafa nokkra í salnum. Útvarpshluti keppninnar 2021 fór ekki fram á Markúsartorgi, eins og venjan hefur verið árin á undan, heldur í hljóðveri 12. Vegna fjöldatakmarkanna var þessi hluti keppninnar áhorfendalaus.
Turner
Turner getur átt við eftirfarandi:
Sigurörn
thumb|right|Sigurörn í búri sínu í Húsdýragarðinum. Sigurörn er nafn á haferni sem Sigurborg Sandra Pétursdóttir (fædd 1994) frá Grundarfirði kom til hjálpar í júní 2006. Fann hún fuglinn grútarblautan og ófleygan þegar hún var í útreiðartúr á Snæfellsnesi.
Örninn reyndist ekki hafa stélfjaðrir svo honum var komið fyrir í Fjölskyldu- og húsdýragarðinum í Reykjavík. Þar var hann þrifinn og að honum hlúð þar til fjaðrirnar uxu aftur. Var hann farinn að fljúga aftur innan þriggja mánaða sem þótti ótrúlega stuttur tími.
Björgun fuglsins var tilefni nokkurrar fjölmiðlaumfjöllunnar og var ekki síður umfjöllun í aðdraganda þess að honum var sleppt aftur út í náttúruna 26. nóvember 2006. Var það gert á sama stað og hann fannst. Til greina kom að lóga fuglinum þegar upp kom grunur um að þrjár landnámshænur í húsdýragarðinum hefðu í sér mótefni fuglaflensu en í ljós kom að sá ótti var ástæðulaus. Öllum öðrum fuglum garðsins að undanskildum fálka var þó fargað, en sýni sem tekin voru og rannsökuð eftir það sýndu engin merki um flensu í öðrum fuglum.
John Hancock Tower
thumb|right|John Hancock Tower í Boston. thumb|right|250px|John Hancock Tower Þrjár byggingar í Boston í Massachusetts, eru þekktar undir nafninu John Hancock Building. Þessar byggingar voru byggðar fyrir tryggingarfélagið John Hancock. Í dag stendur jafnvel til að fara að byggja þá fjórðu.
Ein af þessum byggingum, þekkt sem John Hancock Tower, er í daglegu tali kölluð Nýja John Hancock byggingin en er opinberlega nefnd Hancock Place eða Hancock staðurinn. Byggingin er 241 metri á hæð og falleg, með 60 hæðum. Hún er hönnuð af I.M. Pei og Henry N. Cobb en þeir reka saman vinnustofu sem heitir Pei, Cobb og Freed. Lokið var við bygginguna árið 1976, 5 árum eftir áætlaðan tíma. Árið 1977 fékk Cobb National Honor Award frá AIA fyrir vinnu sína við John Hancock Tower.
Árið 2005 var John Hancock Tower hæsta byggingin í Nýja Englandi, 45. hæsta bygging í Bandaríkjunum og 131. hæsta bygging í heiminum.
Þegar arkitektarnir byrjuðu að hugsa um hönnun byggingarinnar höfðu þeir einfaldleika, fegurð og tærleika að leiðarljósi. Þeir vildu hafa hana granna og háa. Gluggana langa og stóra. Flest gekk að óskum nema hvað það urðu nokkur óhöpp með bygginguna. Meðan á framkvæmdum stóð brotnaði úr mörgum gluggum og féllu til jarðar. Gluggarnir í byggingunni voru samtals 10.344 og byrjuðu að gefa sig nánast strax í upphafi. Mestur varð vandinn þegar vetur harðnaði nóttina 20. janúar 1973. Þá var ennþá verið að vinna við byggingu turnsins. Stórir hlutar úr gluggunum, um 250 kíló hver, duttu niður. Á leiðinni niður brutu þeir aðra glugga. Allt í allt duttu 65 gluggar úr festingum.
Louisiana
right|400px|thumb|Kortið sýnir staðsetningu LouisianaLouisiana er fylki í suðurhluta Bandaríkjanna. Fylkið liggur að Mexíkóflóa í suðri, Texas í vestri, Arkansas í norðri og Mississippi í austri. Höfuðborg Louisiana heitir Baton Rouge. Önnur þekkt borg í fylkinu er New Orleans. Flatarmál Louisiana er 134.264 ferkílómetrar.
Um 4,7 milljón manns búa í Louisiana (2020).
John Michael Talbot
John Michael Talbot (fæddist 8. maí árið 1954 í Oklahoma City, Oklahoma, Bandaríkjunum) er bandarískur rómversk-kaþólskur munkur, söngvari, tónlistarmaður og lagahöfundur. Hann er mjög vinsæll í kaþólsku kirkjuni. Hann stofnaði einnig klaustrið The Brothers and Sisters of Charity í Eureka Springs, Arkansas, Bandaríkjunum.
Höfrungahlaup
Höfrungahlaup er leikur sem fer þannig fram að tveir eða fleiri standa hálfbognir, og sá aftasti stekkur yfir þá hverjum á fætur öðrum. Hann leggur báða lófa á bak þess sem er fyrir framan hann og stekkur yfir (með fæturna útglennta) og þannig koll af kolli þar til hann er fremstur. Þá hallar hann sig fram og beygir sig í hnjánum og sá sem er aftastur tekur sig til og stekkur yfir alla sem taka þátt og þannig koll af kolli.
Að brjóta hval
Helgi Hálfdánarson hélt því fram að það að brjóta hval væri forn leikur sem væri svipaður þeim sem nú er nefndur höfrungahlaup. Í bréfi til Gísla Jónssonar, þar sem hann reynir að útskýra línur í Hulduljóði eftir Jónas Hallgrímsson, segir hann:
Ljóðlínurnar í Hulduljóði sem vísað er til eru þessar:
Sjá einnig
Cavall fort (joc)
Félag eldri borgara Norðfirði
Félag eldri borgara Norðfirði er innan Landssambands eldri borgara.
Snæfellsskáli
thumb|Snæfellsskáli Snæfellsskáli stendur við norðanvert Snæfell, skálinn var reistur af Ferðafélagi Fljótsdalshéraðs í ágúst 1970
GPS staðsetning skálans er 64.48.250 N / 15.38.600 V
Skálinn er staðsettur á við rætur Snæfells á vegi F909 sem nær alla leið inn að Brúarjökli
Skálinn er í dag í eigu Vatnajökulsþjóðgarðs og er aðsetur landvarða. Þeir taka  á móti gestum sem sækja svæðið heim og veita upplýsingar um svæðið yfir sumartímann.
Svefnpokagisting er í skálanum fyrir um 45 manns. Gistingin skiptist í tvö herbergi sem búin eru kojum (Söngstofu og Tókastofu) einnig er hægt að gista í flatsæng á loftinu fyrir ofan eldhúsið sem kallast Þokuloft. Skálinn er búinn eldhúsi og matsal sem að sem að tekur um 30 manns í sæti.
Skálinn er hitaður upp með olíueldavél á sumrin og er rennandi vatn í skálanum ásamt salernum og sturtum í þar til gerðu húsi suðaustan við hann. Á veturna er skálinn hitaður með timbur kamínu  og er þurrsalerni við í salernishúsi fyrir vetrarferðamenn en ekkert rennandi vatn er á svæðinu yfir vetrar tímann.
Tjaldsvæði er staðsett rétt við Snæfellsskála.
Emily Procter
Emily Mallory Procter (fædd 8. október 1968) er bandarísk leikkona sem er þekktust fyrir hlutverk sín í CSI: Miami og The West Wing.
Einkalíf
Procter er fædd og uppalin í Raleigh, Norður Karólínu. Útskrifaðist hún frá Ravenscroft School í Raleigh. Á meðan hún var við nám við East Carolina háskólann þá var hún meðlimur Alpha Delta Pi. Eftir að hún fékk gráðu sína í blaðamennsku og dansi, þá fékk hún vinnu sem sjónvarpsveðurfréttamaður á WNCT-TV sjónvarpsstöðinni í Greenville, Norður-Karólínu.
Kom hún fram í Live Earth árið 2007, þar sem hún las (ásamt öðrum leikkonum) ritgerð skrifuð af Michelle Gardner-Quin þegar Gardner-Quinn var nemi við Vermont háskólann.
Ferill
Eftir að hafa fluttst til Los Angeles, þá útvegaði faðir hennar peninga til þess að stunda leikaranám í tvö ár. Áður en hún útskrifaðist, þá hafðu hún fengið smáhlutverk í myndum á borð við Jerry Maguire og Breast Men, þar sem hún lék á móti David Schwimmer og Chris Cooper. Kom hún einnig fram í þriðju seríu af Lois & Clark: The New Adventures of Superman, þar sem hún lék Lana Lang, þá fyrsta ljóshærða leikkonan til þessa. Einnig kom hún stuttlega fram í sjónvarpsmyndinni The Dukes of Hazzard: Reunion! sem Mavis. Lék hún líka í Body Shots sem Whitney.
Þá lék aukahlutverk sem aðstoðar Hvíta Húss lögfræðingurinn Ainsley Hayes í The West Wing. Þá kom hún fram sem ástarhugarefni fyrir Joey í Friends.
Hún er góð vinkona CSI: Crime Scene Investigation leikkonunnar Jorja Fox, sem ýtti henni út í það að taka hlutverkið sem Calleigh Duquesne í CSI: Miami, sem hún lék frá 2002-2012.
Neuf-Brisach
thumb|right|Loftmynd af Neuf-Brisach. Neuf-Brisach er víggirtur bær í umdæminu Haut-Rhin í héraðinu Elsass í Frakklandi. Íbúar eru um 2000 talsins. Bærinn var reistur um aldamótin 1700 til að verja landamærin milli Frakklands og Heilaga rómverska ríkisins eftir að Frakkar fengu bæinn Breisach á hinum bakka Rínarfljóts við Rijswijk-samninginn sem batt enda á Níu ára stríðið 1697. Nafn bæjarins þýðir Nýi Breisach. Bærinn er á heimsminjaskrá UNESCO.
Flugslysið við Þverárvatn 1981
Flugslysið við Þverárvatn varð þann 27. maí 1981 þegar TF-ROM, fjögurra sæta einkaflugvél, brotlenti við Þverárvötn á Tvídægru sunnan við Holtavörðuheiði. Leit að flugvélinni stóð í um tvær vikur og var umfangsmesta leit að flugvél hérlendis alveg þangað til leitin af TF-ABB árið 2022. Fjórir voru um borð og létust allir samstundið við slysið. thumbnail|RC-114, svipuð þeirri sem fórst.